Uitgebreide kragonderbrekings aan Oos-Rand ná brand | Maroela Media
Foto: Twitter via @crimeairnetwork
'n Brand Vrydagoggend by 'n kragsubstasie in Benoni het grootskaalse kragonderbrekings aan die Oos-Rand veroorsaak.
Themba Gadebe, woordvoerder van die Ekurhuleni-metropolitaanse munisipaliteit, het aan Maroela Media gesê 'n fout aan die kragnetwerk het veroorsaak dat 'n transformator by 'n substasie in Rynfield omstreeks 05:00 aan die brand geslaan het.
"Dit het daartoe gelei dat vier mini-substasies in Crystal Park en Rynfield ook aan die brand geslaan het weens die brand by die hoofsubstasie. Die Benburg-substasie, wat die noordelike dele van Benoni, dele van Kemptonpark en Daveyton voorsien, het ook 'n kortsluiting veroorsaak," het Gadebe gesê.
"Gelukkig het net een van die twee transformators by die hoofsubstasie gebrand danksy die vinnige reaksie van die brandbestryders."
Volgens Gadebe koel tegnici tans die gebrande toerusting af sodat die skade behoorlik vasgestel en die oorsaak van die fout ondersoek kan word.
Gebiede wat tans geraak word, sluit Northmead, Ebotse, Crystal Park, Morehill, Putfontein, Brentwood Park, Fairleads en die omliggende kleinhoewes in.
"Ons het reeds 'n transformator opgespoor wat die gebrande een sal kan vervang," het Gadebe gesê. "Tegnici werk so vinnig moontlik om die kragvoorsiening te herstel."
Foto: Twitter via @saccwn
Bus tref Affie-seun by skool
Weer 'n geval roetine instandhouding wat nie gedoen is nie?
En waar sou hulle hom opgesoor het. In 'n toegesluite pakhuis?
'n Bietjie olie af en toe kon die skade voorkom het.
Geen instandhouding word gedoen nie dis lekkerder in die koelte onder n boom en n vet salaristjek aan die einde van elke maand. Waar gaan Suid Afrika opeindig??
Hoekom het die stroombaanbeskerming nie oopgemaak om sekondêre skade te voorkom, dit moet uitkilink op enige van die volgende, oorlading, fase buite ballans, aardfout….